Merkezê Îrtîbatî û Çapemenî yê HPGyî derheqê çalakîyanê gerîlayan û hêrişê artêşa tirke de zanayîş da.
Eşkerayîye de nê ameyî vatene:  ''Çarçewa Hemleya Şorişgêre ya Şehîd Bager û Şehîde Ronya de hêzanê ma vera îşxlakeran çalakîyî kerdî, goreyê naye;
4ê teşrîna verêne de hêzanê ma  îşxalkerê ke Qilê Xwedê de ameyî cakerdene çalakîye kerde. 13ê teşrîna verêne de  hêzanê ma  Qilê Bayrak ê herêma Avaşînî de da îşxalkeran ro. Çalakîyê ke mewzî û stargehê dişmenî hedef ameyî girwetene de hûmara merde û birîndaranê leşkeran zelal nêbîye.
13ê teşrna verêne de artêşa tirke herêma Garê de şaro sivîl hedef girewt. Dewa Çemrobotkî ya Meyrokê ameye bombardumankerdene. Netîceya hêrişî de bexçe û hêgayanê şarî de şewat vejîya.
11ê teşrîna verêne de artêşa tirke dormeyê dewa Şişimzînî ya Bajêrganî yê Colemêgî de operasyon da destpêkedene û eynî roje saetanê şanî de peynser ame antene.
Eynî roje dormeyê dewa Bazê ya herêma Metîna ya Herêmanê Pawitişî yê Medya hetê teyarayanê şerî yê tirkî ra ame pirodayene.
2ê teşrîna verêne de artêşa tirke warê Navsera Cûdîyî yê herêma Koyê Cûdîyî yê Şirnexî de operasyon da destpêkerdene. Hêzanê ma Qilê Şehîde Dîren de da îşxalkeran ro. Çalakîye de leşkerêk ame kiştene leşkerêk zî birîndar bi.''
